Til:

Innsyn i lønnsopplysninger

Det vises til overenskomstens del 1 - Hovedavtalen - om at det er en tariffplikt for begge parter å påse at retter og plikter etter lov og avtaleverk blir fulgt (her eksemplifisert ved §5-1 i Hovedavtalen mellom LO og NHO).

Overenskomsten slår fast at det er de fagorganisertes tillitsvalgte som har forhandlingsretten opp mot bedriften hva gjelder lønnsfastsettelsen i den enkelte bedrift.

Ufravikelighetsprinsippet slår fast at arbeidsgiver har plikt til å gi både uorganiserte og organiserte de samme lønns- og arbeidsvilkår for det arbeidet som er regulert av tariffavtalen. En tariffavtale består av Hovedavtalen, overenskomsten og lokale særavtaler.

Med ovennevnte som bakgrunn har vi i tråd med personvernregelverket et velbegrunnet og nødvendig behov for å ivareta en legitim interesse for å få oversikt over de faktiske og fullstendige lønnsforhold for alle ansatte innen overenskomstens virkeområde.

Vi er kjent med at datatilsynet setter krav til at opplysningene oppgitt i forbindelse med denne innsynsbegjæringen bare skal brukes i lønnsforhandlingssituasjoner og er underlagt taushetsplikt.

Datatilsynet uttrykker videre at utlevering av lønnsopplysninger basert på denne innsynsbegjæringen ikke skal inneholde opplysninger om den enkelte ansatte er fagorganisert eller ikke.

Med dette bes om at ovennevnte opplysninger utleveres innen 8 dager.

Dato og sted:\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Signatur og tillitsverv